ตลาดหุ้นใจดีปล่อยผี 16 หลักทรัพย์
ปลดเอสพีให้ซื้อขายชั่วคราว 1 เดือน,ผู้สื่อข่าวรายงานว่า วานนี้ (20 มิ.ย.) ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์ที่เปิดให้มีการซื้อขายชั่วคราว 1 เดือน ในวันที่ 1-31 ก.ค.62 จำนวน 16 หลักทรัพย์ ซึ่งเป็นหลักทรัพย์ที่ถูกหยุดพักการซื้อขาย (เอสพี) ต่อเนื่องนานเกินกว่า 3 เดือน และยังไม่เคยได้รับอนุญาตให้เปิดซื้อขายนับตั้งแต่ถูกขึ้นเครื่องหมายเอสพี โดยเมื่อครบระยะเวลาการเปิดซื้อขายดังกล่าว หรือตั้งแต่วันที่ 1 ส.ค.62 เป็นต้นไป ตลาดหลักทรัพย์ฯจะหยุดพักการซื้อขาย และขึ้นเครื่องหมายเอสพีจนกว่าบริษัทจดทะเบียนนั้นจะแก้ไขให้มีคุณสมบัติครบถ้วนที่จะกลับมาซื้อขายได้ตามปกติ หรือหากไม่สามารถดำเนินการได้ภายในเวลาที่กำหนด จะพิจารณาการเพิกถอนหลักทรัพย์นั้นต่อไป,สำหรับ 16 หลักทรัพย์ ประกอบด้วย บมจ.แอสเซท ไฟว์ กรุ๊ป (A5), บมจ.บลิสเทล (BLISS), บมจ.บางกอกสหประกันภัย (BUI), บมจ.ชูโอ เซ็นโก (ประเทศไทย) (CHUO), บมจ.เอ็นเนอร์ยี่ เอิร์ธ (EARTH), บมจ.จี สตีล (GSTEL), บมจ.อินเตอร์ ฟาร์อีสท์ เอ็นเนอร์ยี่ คอร์ปอเรชั่น (IFEC), บมจ.เค.ซี. พร็อพเพอร์ตี้ (KC), บมจ.เนชั่นบรอด แคสติ้ง คอร์ปอเรชั่น (NBC), บมจ.เนชั่น มัลติมีเดีย กรุ๊ป (NMG), บมจ.โพลาริส แคปปิตัล จำกัด (มหาชน) (POLAR), บมจ.โปรเฟสชั่นแนล เวสต์ เทคโนโลยี (1999) (PRO), บมจ.ซันไทยอุตสาหกรรมถุงมือยาง (STHAI), บมจ.ทรีซิกตี้ไฟว์ (TSF), บมจ.เคเทค คอนสตรัคชั่น (KTECH) และ บมจ.วีรีเทล (WR),ทั้งนี้ 16 หลักทรัพย์ข้างต้นถูกเอสพีมานาน จึงขอให้ผู้ลงทุนระมัดระวังการซื้อขาย โดยกำหนดให้ซื้อหลักทรัพย์ด้วยบัญชีเงินสด (แคช บาลานซ์) และขึ้นเครื่องหมายอยู่ระหว่างการเปิดซื้อขายชั่วคราว (เอ็นซี) ตลอดระยะเวลาที่เปิดให้ซื้อขาย ขอให้ผู้ลงทุนศึกษาข้อมูลของบริษัทโดยละเอียดก่อนการตัดสินใจ เช่น ฐานะการเงิน ผลการดำเนินงาน ความเห็นผู้สอบบัญชี ผู้ถือหุ้นรายใหญ่ คณะกรรมการ, ข่าวย้อนหลัง รวมทั้งความเสี่ยงอื่นๆ ทั้งนี้ ตลาดหลักทรัพย์ฯจะไม่กำหนดราคาซื้อขายสูงสุดและต่ำสุดของหลักทรัพย์ดังกล่าวในวันแรกที่มีการซื้อขายเพื่อให้ราคาเป็นไปตามสภาพความเป็นจริง และจะไม่นำมารวมในการคำนวณดัชนีตลาดหลักทรัพย์ฯ หรือดัชนีตลาดเอ็มเอไอ.
ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์ที่เปิดให้มีการซื้อขายชั่วคราว 1 เดือน ในวันที่ 1-31 ก.ค.62 จำนวน 16 หลักทรัพย์
ตลาดหลักทรัพย์แห่งประเทศไทย,การเพิกถอนหลักทรัพย์,ตลาดหลักทรัพย์ฯ,การซื้อขาย,เอสพี,ซื้อหลักทรัพย์,ฐานะการเงิน